મોદીએ જણાવ્યુું હતું કે પૂર્વોત્તરમાં અપાર સંભાવનાઓ છે અને આ પ્રદેશના સર્વગ્રાહી વિકાસ માટે શક્ય તમામ પ્રયાસો કરવા અમે પ્રતિબદ્ધ છીએ. સાથે તેમણે જણાવ્યું હતું કે પૂર્વોત્તર ક્ષેત્ર વિકાસ મંત્રાલયે રૂ.૧૦૦ કરોડનું નોર્થ-ઈસ્ટ વેન્ચર કેપિટલ ફંડ બનાવ્યું છે. આવતી કાલે આ ફંડમાંથી ઉદ્યોગ સાહસિકોને ચેકનું વિતરણ કરવામાં આવશે. પૂર્વોત્તરના યુવાનો વચ્ચે ઉદ્યોગ સાહસિકતાની ભાવના પ્રદેશના સશક્તિકરણ માટે લાભદાયક સાબિત થશે.